4 Februarie - God het jou lief, ten spyte van alles. - Jan van der Watt - www.bybelkennis.co.za
4 Februarie – God het jou lief, ten spyte van alles. – Jan van der Watt
by Mitch Kalp · Published 04/02/2017 · Updated 27/01/2017
Mat 26:17-56 (fokus 26:31-46)
‘My Vader, as daar nie vir My ’n uitweg is nie, laat dan gebeur wat moet gebeur!’ (26:42)
Het God regtig Jesus liefgehad? Wie kan ooit daaraan twyfel? Eintlik behoort ‘n mens nie eers so vraag te vra nie. Die Bybel sê op hoeveel plekke dat God Jesus liefgehad het. Maar as ‘n mens na party mense luister kon God Jesus onmoontlik liefgehad het. Hulle sê mos dat as God jou liefhet moet dit net altyd goed met jou gaan. As dit sleg gaan, het God jou skielik nie meer lief nie of het Hy dalk van jou vergeet. Niks is verder van die waarheid af nie. As dit waar sou wees, het God beslis nie vir Jesus liefgehad nie.
Dit het maar swaar met Jesus ook gegaan. Jesus het ook maar in die tuin van Getsemane geworstel en druppels soos bloed gesweet (26:38-39). Hy het ook onder die kruis oppad Golgota toe geswig en aan die kruis van eensaamheid na God geroep. Dit het Hom egter nie in opstand teen God laat kom nie – nee, dit het Hom net dieper in die arms van God ingedryf met die woorde: “Nie My wil nie, maar U wil”. Hy het nie een oomblik aan God se liefde getwyfel nie. Dit was sy geheim. Hy het geweet: al gaan dit swaar, God is steeds daar!
Dit is nie God se werk om net te sorg dat alles altyd vir jou reg loop nie. God sorg egter wel dat as iets verkeerd loop, ‘n mens genoeg krag het om dit wat die lewe vir jou uitdeel, te kan hanteer. Dit was met Jesus so en is so met jou ook.
Dit gaan dus nie oor wat gebeur nie, maar hoe jy dit hanteer. Wat doen jy gewoonlik? Kyk jy na die “gebeur” of die “hanteer”?
by Mitch Kalp · Published 21/11/2017 · Last modified 14/11/2017
by Mitch Kalp · Published 23/10/2017 · Last modified 18/10/2017
by Mitch Kalp · Published 01/07/2017 · Last modified 30/06/2017
Gebruike en Gewoontes in die Bybel: Landbou(6) – Hennie Stander
Luther en rykdom
Laaste 7 Dae: 5,922
Laaste 30: 21,995
Laaste 365 Dae: 449,758